Koska potilastietojärjestelmä oli vaaratilanneilmoituksen perusteella osallisena kuolemantapaukseen, Valvira selvitti tapauksen kiireellisenä.

Helsingin ja Uudenmaan sairaanhoitopiirin sairaalassa Vantaan Peijaksessa oli tammikuussa käytävällä tyhjiä potilassänkyjä.­

Koko sosiaali- ja terveysalaa ja siten myös Helsingin ja Uudenmaan sairaanhoitopiiriä (Hus) valvova Valvira toteaa uuden Apotti-järjestelmän olleen osallisena potilaan kuolemaan Helsingissä maaliskuussa 2019.

Teknologiasta Valvirassa vastaavan osaston johtaja Jussi Holmalahti täsmentää, että Husin itse tekemän ilmoituksen mukaan Apotilla oli osuus tapahtumaketjussa, jossa kriittisesti sairas potilas siirrettiin Vantaalta Peijaksen sairaalasta Helsingin Töölön sairaalaan.